K O R R A L D U S

Haapsalu				16. juuli 2025 nr 636

Loa andmine avaliku ürituse korraldamiseks (Festival Augustibluus 2025)

Juhindudes Haapsalu linna põhimääruse § 46 lg 1 p 2, Haapsalu Linnavolikogu 19.06.2015. a määruse nr 32 „Avaliku ürituse korraldamise ja pidamise nõuded“ § 6 lg 1, Haapsalu Linnavolikogu 26.02.2010. a määruse nr 6 „Teede ja tänavate sulgemise maks“ § 7 lg 1 p 2,  ning haldusmenetluse seadusest, Haapsalu Linnavalitsus

k o r r a l d a b :

1.	Lubada Augustibluus OÜ-l (kontaktisik Martti Mutli, tel 5086135, e-post martti@lag.ee)  korraldada 01.08.2025 algusega kell 15.00 kuni 03.08.2025 kell 16.00 Haapsalu Piiskopilinnuses, Haapsalu Raudteejaamas, Haapsalu Kultuurikeskuses, Promenaadi tantsupaviljonis ja Haapsalu toomkirikus „Festival Augustibluus 2025“.
2.	Korraldaja on kohustatud järgima korrakaitseseaduse § 56 lõigetes 1 ja 2 sätestatud nõudeid ülemäärase müra ja valgusefektide tekitamisele esitatud piiranguid (Avalikus kohas on keelatud tekitada teist isikut oluliselt häirivat müra või valgusefekte. Mujal kui avalikus kohas on ajavahemikus kella 22.00-st kuni 6.00-ni, puhkepäevale eelneval ööl kella 00.00-st kuni 7.00-ni, keelatud tekitada kestvalt või korduvalt teist isikut oluliselt häirivat müra või valgusefekte).
3.	Ürituse ajal tagab turvalisuse ja avaliku korra Forus Security AS (e-post priit.pargmaa@forus.ee). 
4.	Korraldajal tagada territooriumi korrashoid ja üritusejärgne koristus.
5.	Korraldus jõustub teatavakstegemisest.
6.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Helen Rammu								/allkirjastatud digitaalselt/
Aselinnapea linnapea ülesannetes			
			Erko Kalev
			Linnasekretär